Konsertti- ja kongressitalo Mikaeli - Suomen kiinnostavin tapahtumatalo

Mikkelin musiikkijuhlat - Sävyä ja säihkettä
2024-08-05 19:00 (Europe/Helsinki)
Laura Mikkola, piano
Linda Lampenius, viulu
Jaani Helander, sello
Maanantain kamarikonsertin pianotriossa soittaa kansainvälisesti ansioituneita taiteilijoita.
Pianisti Laura Mikkola on esiintynyt maailman arvostetuimmilla konserttiestradeilla ja tehnyt yhteistyötä monien tunnettujen kapellimestareiden kanssa. Mikkola on levyttänyt mm. Einojuhani Rautavaaran kootut pianoteokset sekä Erkki-Sven Tüürin pianokonserton Paavo Järven ja Frankfurtin radio-orkesterin kanssa.
Viulisti Linda Lampenius on kansainvälisille areenoille suuntautuneen uransa aikana esiintynyt miljoonayleisöille ja kuninkaallisille sekä soittanut Pohjois-Amerikan myydyimmillä levyillä. Genrerajoja rikkova ja muuntautumiskykyinen muusikko on soittanut myös Kansallisoopperan orkesterin ykkösviulistina ja esiintynyt kamarimusiikkona Euroopassa, Aasiassa ja Yhdysvalloissa. Pianotrio Laura Mikkolan kanssa on yksi Lampeniuksen pitkäaikaisimpia kokoonpanoja.
Sellisti Jaani Helander on Helsingin kaupunginorkesterin jäsen, joka on esiintynyt mm. Turun filharmonisen orkesterin, Joensuun ja Hämeenlinnan kaupunginorkestereiden ja Guard’s Bandin kanssa Suomessa sekä Spirit of Europe -orkesterin kanssa Itävallassa. Helander toimii lisäksi Helsingin Kamarimusiikkijuhlien taiteellisena johtajana.
Kolmikon ohjelmassa kuullaan perinteiset pianotriot Ludwig van Beethovenilta ja Pjotr Tšaikovski sekä Päärme-trio Suomen nykysäveltäjien eturiviin nousseelta Lotta Wennäkoskelta. Wennäkoski kertoo trionsa saaneen inspiraationsa varsinaisen päärmäämisen oikuttelevan värikkäästä tikkaamisesta ja menevästä luonteesta.
Konsertin kesto n. 1h 45min, väliaika 20 min.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Nuorta voimaa
2024-08-06 19:00
Sinfoniaorkesteri Vivo
Lilja Haatainen, viulu
Erkki Lasonpalo, kapellimestari
Ohjelma ilmoitetaan keväällä 2024.
Mikaelin lavalla päästään todistamaan nuorta voimaa ja soittamisen riemua, kun Sinfoniaorkesteri Vivo esiintyy festivaalin ja orkesterin taiteellisen johtajan Erkki Lasonpalon johdolla. Tämän erityisen konsertin solistina loistaa vain 13-vuotias huippulahjakkuus, viulisti Lilja Haatainen.
Luvassa on takuuvarmasti unohtumaton ilta täynnä nuorten kykyjen loistoa!
Konsertin kesto ilmoitetaan myöhemmin. Konsertissa on väliaika.

Lipunmyynnistä vastaa Mikkelin Musiikkijuhlat, yhteystiedot löydät täältä.

Mikkelin musiikkijuhlat - Brahms & Schumann / loppuunmyyty
2024-08-08 20:00
Philharmonia Orchestra
Ava Bahari, viulu
Santtu-Matias Rouvali, kapellimestari
Ohjelma
Johannes Brahms: Akateeminen alkusoitto
Johannes Brahms: Viulukonsertto
Robert Schumann: Sinfonia nro 3
Tervetuloa unohtumattomalle musiikkimatkalle lontoolaisen Philharmonia Orchestran kanssa!
Brahms & Schumann -konsertti aloittaa Philharmonia Orchestran vierailukonsertit Mikkelin Musiikkijuhlilla. Lontoon tähtiorkesteri on yksi maailman korkeatasoisimmista sinfoniaorkestereista, jota on Suomessa kuultu vain harvoin.
Ensimmäisessä konsertissa Philharmonian karismaattinen ylikapellimestari Santtu-Matias Rouvali johdattaa yleisön romantiikan aikakauden musiikin lumoavaan maailmaan Johannes Brahmsin ja Robert Schumannin sävelin. Konsertissa kuulemme mm. Robert Schumannin viulukonserton ja Johannes Brahmsin sinfonian nro 3.
Konsertin solistitähtenä loistaa virtuoosimainen nuori ruotsalaisviulisti Ava Bahari, joka on lähivuosina noussut kansainvälisten huippuorkesterien solistiksi Berliinin Hans Eisler Musiikkikorkeakoulusta. Bahari on palkittu mm. Genovan kansainvälisessä Paganini-viulukilpailussa ja Sionin kansainvälisessä Tibor Varga -viulukilpailussa.
Konsertin kesto n. 2h, väliaika 30 min, väliaikavaraukset täynnä.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Bruckner 200
2024-08-09 20:00
Philharmonia Orchestra
Santtu-Matias Rouvali, kapellimestari
Solistit orkesterin soittajistosta
Ohjelma ilmoitetaan keväällä 2024.
Maaginen ja harvinainen musiikkielämys odottaa toisessa Philharmonia Orchestran vierailukonsertissa. 9.8. lontoolainen tähtiorkesteri esiintyy karismaattisen ylikapellimestarinsa, Santtu-Matias Rouvalin, johdolla.
Konsertti on todellinen herkkupala klassisen musiikin ystäville, sillä ohjelmiston päänumerona on 200-vuotisjuhlaansa viettävän mestarisäveltäjän Anton Brucknerin sinfonia nro 7.
Itävaltalaissäveltäjä Anton Bruckner on tunnustettu erääksi merkittävimmistä romanttisen aikakauden sinfonikoista. Syvästi uskonnollinen Bruckner ehti säveltää elinaikanaan 8 kokonaista ja yhden keskeneräisen sinfonian, joita leimaavat monumentaalinen arkkitehtuuri, harras arvokkuus ja Wagnerin musiikin kaiut; Sanonnan mukaan Brucknerin kolme intohimoa elämässä olivatkin uskonto, Wagner ja olut.
Lähde unohtumattomalle matkalle syvälle musiikin ja Brucknerin sydämeen Philharmonia Orchestran ja ylikapellimestari Rouvalin tulkitsemana!
Konsertin kesto ilmoitetaan myöhemmin. Konsertissa on väliaika. Väliaikavaraukset täynnä.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Oopperagaala
2024-08-10 20:00
Philharmonia Orchestra
Ville Matvejeff, kapellimestari
Solistit nuoria kansainvälisiä huippuja
Ohjelma ilmoitetaan keväällä 2024.
10.8. lauantai vietetään oopperahumussa Philharmonia Orchestran kolmannessa konsertissa. Mikkelissä Philharmonia, yksi maailman arvostetuimmista sinfoniaorkestereista, vierailee vuodet 2023-2026 Jane ja Aatos Erkon säätiön tuella.
Oopperagaalan johtaa musiikinlajiin äärimmäisen paneutunut kapellimestari Ville Matvejeff, joka toimii Savonlinnan Oopperajuhlien taiteellisena johtajana ja konsertoi myös itse pianistina maailmalla sopraano Karita Mattilan liedpartnerina.
Illan ohjelma on täynnä tunnettuja ooppera-aarioita ja duettoja, jotka heräävät eloon nuorten huippusolistien tulkintoina. Laulusolistit ovat stipendiaateiksi nousseita oopperakykyjä Euroopan seuraavasta tähtisukupolvesta. Saavu kuulemaan heitä matkalla Metropolitaniin!
Konsertin kesto ilmoitetaan myöhemmin. Konsertissa on väliaika.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - From London with Joy
2024-08-11 14:00 - 17:00
Philharmonia Orchestran kamarimuusikot
Ohjelma ilmoitetaan keväällä 2024.
From London with Joy -konsertissa kuullaan harvinaislaatuista kamarimusiikkitaituruutta, kun Philharmonia Orchestran muusikot lumoavat osaamisellaan niin jousi- kuin puhallinsoitinkokoonpanojen parissa.
Kesällä 2023 Mikkelissä päästiin nauttimaan kahdesta lyhyestä From London with Love – kamarimusiikkikonsertista. Kesällä 2024 lontoolaiset soittavat yleisön pyynnöstä yhden pidemmän väliajallisen kamarikonsertin Mikaelin Martti Talvela -salissa.
Saavu kamarikonserttiin nauttimaan harvinaisista esiintyjistä ja monipuolisesta ohjelmistosta, joka kutsuu kuulijan mukaan musiikilliseen seikkailuun!
Konsertin kesto n. 1h 45 min, konsertissa on väliaika.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Päätöskonsertti
2024-08-11 20:00
Philharmonia Orchestra
Erkki Lasonpalo, kapellimestari
Jonathan Roozeman, sello
Ohjelma
Bedřich Smetana: Moldau
Edward Elgar: Sellokonsertto
Jean Sibelius: Sinfonia nro 1
Mikkelin Musiikkijuhlat huipentuvat Lontoon tähtiorkesterin, Philharmonia Orchestran, neljänteen vierailukonserttiin.
Päätöskonsertissa Philharmonia nousee lavalle festivaalin taiteellisen johtajan, kapellimestari Erkki Lasonpalon johdolla. Ohjelma tarjoaa kuulijoille päätösjuhlan suuruutta Bedřich Smetanan Moldaun, Edward Elgarin koskettavan sellokonserton ja Jean Sibeliuksen ensimmäisen sinfonian parissa. Voimakas musiikki herää eloon orkesterin taiturimaisessa tulkinnassa ja tunnelmat kuljettavat kuulijan Moldaun rannoilta Englannin maaseudulle ja aina Pohjolan maisemiin saakka.
Konsertin solistina on suomalais-hollantilainen huippusellisti Jonathan Roozeman, joka on konsertoinut useilla mantereilla ja monien Suomen merkittävien kapellimestareiden kanssa. Myös Roozemanin levytys Kalevi Ahon sellokonsertosta Olari Eltsin ja Kymi sinfonietan (Bis 2023) kanssa on kerännyt huippuarvioita.
Konsertin kesto n. 2h, väliaika 30 min.
Lipunmyynnistä vastaa Mikkelin Musiikkijuhlat, yhteystiedot löydät täältä.

LIPAN ALTA - KESÄKONSERTTI (vapaa pääsy)
2024-08-22 17:00
Edellisenä kesänä suuren suosion saavuttanut Lipan alta -kesäkonsertti tekee paluun. Mikaelin ulkoterassi Pankalammen rannalla tarjoaa oivat puitteet kesäkonsertille – kunhan ei sada. Sateen sattuessa siirrymme sisätiloihin.
Kaupungin oman jousiorkesterin esittämänä kuulemme kesäisiä säveliä, tuttuja ikivihreitä sekä klassisen musiikin helmiä. Eikä unohdeta myöskään kansanmusiikin menoa ja meininkiä.
Serviini Mikaeli tarjoilee juotavaa ja pikkupurtavaa koko konsertin ajan, joten tule mukaan nauttimaan kanssamme elokuun illasta. Konsertissa on väliaika.
VAPAA PÄÄSY

MIKKELIN KAUPUNGINORKESTERI - KANTELEEN KIELILLÄ
2024-08-29 18:00
Erkki Lasonpalo, kapellimestari
Laura Linkola, kantele
Greta Dahlström: Kansanlaulu Houtskarista
Kalevi Aho: Kantelekonsertto (kantaesitys)
Joonas Kokkonen: Musiikkia jousiorkesterille
Jean Sibelius: Rakastava
Kantele kuuluu olennaisena osana suomalaiseen kansanperinteeseen ja mytologiaan. Väinämöinen veisti soittimen hauen leukaluusta ja soitti sillä ihmisiä suohon. Kantele on Väinämöisen ajoista kehittynyt melkoisesti ja konserttikanteletta kuulee nykyään sinfoniaorkesterien solistina ja myös pop-musiikissa.
Tässä konsertissa päästään kuulemaan kantaesitys 75 v. juhlavuottaan viettävältä Kalevi Aholta. Aho on säveltänyt konserttoja eri instrumenteille jo noin 40 ja joukkoon mahtuu myös harvinaisempia solistisoittimia. Puolituntisessa kantelekonsertossa on kuusi yhtäjaksoisesti soitettavaa osaa, jotka kukin tuovat esiin uuden puolen kanteleesta. Perinteisen näppäilyn lisäksi kanteletta soitetaan mm. plektralla ja rumpukapuloilla. Orkesterissa on jousten lisäksi myös mukana lyömäsoittaja. Kantelekonsertto on Laura Linkolan tilausteos.
Joonas Kokkonen kuulu maamme arvostetuimpiin 1900-luvun säveltäjiin. Absoluuttisen sävelkorvan ja erityisen musiikillisen muistin omannut Kokkonen ei päästänyt käsistään mitään vaatimatonta eikä viimeistelemätöntä. Musiikkia jousiorkesterille on taitava ja intensiivinen kokonaisuus, jossa jousiorkesterin sointi monipuolisuudessaan pääsee hyvin esiin.
Konserttikokonaisuus alkaa varsinaissuomalaisen kansanmusiikin tahdittamana, kun kuulemme Greta Dahlströmin säveltämän Kansanlaulun Houtskarista. Suomalainen ilta kruunataan vielä Sibeliuksen iki-ihanalla Rakastava-sarjalla.
LIPUT: 27 € / 25 € / 10 €
HINTA S-ETUKORTILLA 24 € / 22 € / 8 €
Tapahtuman järjestää Mikkelin kaupunginorkesteri, yhteystiedot täältä

Arja Koriseva - Juhlakonsertti
2024-09-06 19:00
Leipää, Lempee ja Lämpöö 35 vuotta!
Tule mukaan juhlistamaan Arja Korisevan 35-vuotistaiteilijajuhlaa! Konserttikiertueella kautta maan kuullaan mm. Arjan omaa tuotantoa, tulisia tangoja, ikivihreitä ja musikaalisävelmiä vuosien varrelta. Lavalla Arjan kanssa on upea viisihenkinen Fortuna-orkesteri. Tämä unohtumaton ilta tarjoaa musiikin riemua ja nostalgiaa, joka kuljettaa kuulijat läpi aikojen musiikin sydämeen.
Minna Lintukangas, piano
Mika Hakala – harmonikka, kitara, puhaltimet
Olli Tanttu – kitara
Ilona Rimpilä- basso
Petri Honkonen – rummut ja lyömäsoittimet
Konsertin kesto 2h 15min, sisältää väliajan.
Peruslippu 43,10€
Eläk., opisk., lapsi alle 15v, ryhmät min 8hlöä 39,10€

BESS
2024-09-12 19:00
Huippusuosion kotimaisella musiikkikentällä saavuttanut nelinkertainen Emma-voittaja BESS on helsinkiläinen artisti ja pop-tähti, joka debytoi vuonna 2017. Elektronista musiikkia ja housea pop-musiikissaan yhdistelevä artisti tunnetaan erityisesti rouheasta laulusoundistaan, lukuisista hiteistään sekä hurmoksellisesta keikkasuosiostaan.
Viimeistään vuoden 2022 UMK-kilpailun myötä koko kansan nimeksi noussut BESS on julkaissut urallaan kaksi albumia. Loppuvuonna 2019 julkaistu debyyttialbumi BESS on myynyt platinaa ja keväällä 2023 julkaistu KÄDET YLÖS tuplaplatinaa. Yhteensä artistin tuotantoa on kuunneltu jo yli 110 miljoonaa kertaa. BESSin tunnetuimpia kappaleita ovat ennätyksiä rikkoneen UMK2022-kisabiisi Ram pam pamin lisäksi muun muassa kolminkertaista platinaa striimannut Tempo, sekä Sammumaton, joka on vuoden 2023 kolmanneksi soitetuin kappale Suomen radioissa. BESS on neljän Emma-pystin lisäksi palkittu myös Iskelmä Gaalassa Vuoden naisartistina ja Suomen Musiikkikustantajat ry:n Vuoden läpimurto -tunnustuksella.
Konsertin kesto noin 75min, ei väliaikaa
Liput 34,50 €

Hevisaurus
2024-09-14 14:00 - 17:00
Neljän dinosauruksen ja lohikäärmeen muodostama koko perheen suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs juraheviyhtye on julkaissut kahdeksan studioalbumia ja palkittu kaksi kertaa parhaan lastenmusiikkilevyn Emmalla. Kolme kahdeksasta Hevisauruksen albumeista on yltänyt kultarajoille, kaksi myynyt platinaa ja vuoden 2009 Jurahevin kuninkaat –esikoisalbumi myi jo ensimmäisenä vuotenaan tuplaplatinaa.
Uusin studioalbumi Mikä minusta tulee isona? julkaistiin syyskuussa 2017 ja uuden albumin nimeä kantava jurahevimusikaali sai ensi-iltansa Linnanmäen Peacock-teatterissa. Musikaali on saanut osaltaan hyvin positiivista palautetta tarinastaan. Mikä minusta tulee isona? kannustaa kaikenlaisen tekemisen arvostamiseen ja omien unelmien kuuntelemiseen ja tavoittelemiseen. Yhtye on tehnyt aikaisemmin neljä samanmoista musikaalia vuosina 2010, 2011, 2012 ja 2013.
Hevisaurukset ovat herättäneet mielenkiintoa myös Yhdysvalloissa ja muualla maailmalla. Muun muassa Argentiinassa soittava yhtye Hevisaurios sai palkinnon parhaasta lasten levystä Gardel Music Awardissa vuonna 2013. Hevisauruksesta onkin hyvää vauhtia kasvamassa kansainvälinen ilmiö, eikä saurusten hevihuuto jää pian keneltäkään kuulematta!
Liput:
Peruslippu 29,60 €
Perheliput:
4 hlöä yhteensä 105,40 €
5 hlöä yhteensä 128 €
Sylilapsi (alle 2 vuotias) ei tarvitse omaa lippua.
Konsertin kesto noin 60min, ei väliaikaa.
Kahvila on kiinni
Ilmainen narikka

Heikki Silvennoinen - 70v-Juhlakonsertti / Peruttu
2024-09-20 19:00
Tapahtuma on valitettavasti peruttu. Lippurahoja voi hakea takaisin osoitteessa https://web.lippu.fi/palautus 30.9.2024 mennessä.

Suomalainen todellinen pitkän linjan blueskitaristi-laulaja Heikki Silvennoinen on tehnyt mittavan ja menestyksekkään päivätyön muusikkona ja myöhemmin näyttelijänäkin. Uransa alkupuolelta 1970- ja 1980- luvuilta hänet muistetaan useiden (mm. Tabula Rasa) legendaaristen yhtyeiden kitaristina ja lauluntekijänä. Heikki Silvennoinen oli myös perustamassa 1980-luvun lopulla ensimmäistä merkittävää englanninkielistä blues-rockia soittavaa Q. Stone -yhtyettä, joka noteerattiin myös maamme rajojen ulkopuolella. Samaan aikaan omaa vahvaa soolouraansa tehnyt Silvennoinen on kuulunut vuonna 2002 perustettuun SF- Blues -yhtyeprojektin peruskokoonpanoon. Suuren yleisön tietoisuuteen Heikki Silvennoinen nousi 1990-luvun alun Kummeli-ohjelman myötä, jossa hän näyttelemisen lisäksi kirjoitti sketsejä ja teki musiikkia.
Heikki keikkailee myös aktiivisesti yhdessä muusikko-näyttelijä Heikki Helan kanssa. Yhtye kantaa ytimekkäästi nimeä Silvennoinen & Hela & Band.
Silvennoinen & Hela & Bandin musiikillinen kirjo kuvastaa molempien muusikoiden lähtökohtia soittamiseen ja rakkaudesta musiikkiin. Silvennoisella enemmän brittiblues-vaikutteet jopa hänen suomenkielisissä biiseissään tuo yhtäläisyyden Claptonin ja Yardbirdsien kaltaisten nimien tuotantoon ja henkeen. Helalla enemmän ”Kaliforniaa” ja letkeyttä, joka paistaa läpi hänen tuotannostaan. ”Uneton yö, Kaikista kaikkein, Hillitön hopeinen kuu, Naisen hymy” muistuttaa suomalaisuudessaan kuitenkin niitä juuria, joista kaikki on lähtenyt.
Heikki julkaisi 13.10.2023 ensimmäisen suomenkielisen sooloalbuminsa 20 vuoteen. Ylipäätään edellisestä levystä on jo vierähtänyt 13 vuotta.
Kaiho-albumi tuo hienosti esiin kitaravirtuoosina ja koomiikona tunnetun Silvennoisen herkemmän puolen. Kaiho on levy joka täydentää artistin taiteilijakuvan kokonaiseksi.
Liput:
Ennakkoon 30 €
Ovelta 38 €
Kesto noin 2h, sisältää väliajan

PATE MUSTAJÄRVI – PELKKÄÄ PATEE
2024-09-21 19:00
Pate Mustajärvi suuntaa syksyllä laajalle kotimaan kiertueelle
Suomirockin moninkertaisesti palkittu legenda on uuden aikakauden edessä. Ohjattuaan vuonna 1977 perustamansa Popeda-yhtyeen näyttävästi omalta osaltaan päätepysäkille loppuunmyydyllä Tampereen Ratinan stadionilla syyskuussa 2023, Pate Mustajärvi keskittyy nyt täysin palkein soolouraansa. Uusien tuulten saattoi havaita puhaltavan Mustajärven uralla jo viikko Ratinan konsertin jälkeen julkaistun Hei äijä -singlen muodossa. Syyskuussa 2024 starttaa Pelkkää Patee -kiertue, joka valloittaa niin konserttisalit kuin klubit ympäri Suomen. Lipunmyynti kiertueelle käynnistyy perjantaina 16.2. klo 9.
Universal Musicille levyttävä Mustajärvi tunnetaan karismaattisena tekijänä, joka on ollut läpi uransa ajassa kiinni. Sen huomaa niin ajankohtaisista ilmiöistä syntyneistä sanoituksista kuin vaikkapa väkevistä kannanotoistakin. Tampereen Ikurin kasvatin tuorein single Hei äijä tulee saamaan seurakseen lisää uutta musiikkia vuoden 2024 aikana. Helmikuussa ilmestyy myös päiväkirjamerkintöihin pohjautuva ”Ratinaan se päättyi – 46 vuotta Popedaa” -kirja. Kokeneen tarinankertojan stooripankki on ehtymätön vielä 2020-luvullakin.
Syksyllä 2024 Pate kiertää Suomea Pelkkää Patee -kiertueellaan yhteensä 20 konsertin verran. Kiertueella pelkkää Patee tarjoillaan yleisölle niin parituntisissa väliajallisissa konserteissa kuin rokimmilla klubikeikoilla. Soolouransa vuonna 1984 aloittaneelta ja tähän päivään mennessä 12 sooloalbumia julkaisseelta Mustajärveltä on kiertueen alla luvassa myös uutta musiikkia kokonaisen pitkäsoiton verran.
”Uusia biisejä on purkitettu hiljalleen viime syksystä lähtien, eiköhän sieltä yksi albumillinen saada ulos ennen kiertuetta”, paljastaa jo keväällä 2023 uuden levytyssopimuksen Universal Musicin kanssa tehnyt Mustajärvi, ja lupaa konserttiyleisölle kattavan läpileikkauksen koko soolotuotantoonsa tuorein sovituksin.
”Settilistojen kasaaminen uuden työporukan kanssa on kyllä hauskaa. Biiseistä saadaan esille ihan uusia puolia. Olen tästä kaikesta itsekin pitkästä aikaa ihan fiiliksissä”, hehkuttaa Mustajärvi.
Kiertuekokoonpanossa yhdistyvät vankka kokemus ja nuori lahjakkuus, sillä Paten vierelle lavalle nousevat Mikko Kangasjärvi (piano), Santeri Kotamäki (kitara), Milla Heinonen (basso), Aleksi Ylimäki (rummut), Jari Latomaa (taustalaulu ja akustinen kitara) ja Päivi ”Capri” Selo (taustalaulu).
Konsertin kesto 2h, sisältää väliajan
Konserttilippu 49,60€
Konserttilippu + meet&greet 150€ (lippuja rajoitettu erä)

MIKKELIN KAUPUNGINORKESTERI: MIMMIT MUSKARI - LASTENMUSIIKKIKONSERTTI
2024-09-24 18:00
Lastenmusiikkiorkesteri Mimmit
Mimmit Muskari -konsertista ei menoa ja meininkiä puutu! Mukaansatempaavassa konsertissa lapset ja aikuiset pääsevät mukaan osallistumaan laulaen ja leikkien. Mukana on tietysti myös lasten suosikki, Mimmipussi. Mimmipussi avautuu laulun, soiton ja rytmin avulla, jos avautuu… milläköhän tuulella Mimmipussi on tänään?
Muskari -konsertissa kuullaan suosituimpia Mimmit -lauluja vuosien varrelta sekä kaikille tuttuja lastenlauluklassikoita uusin, raikkain sovituksin. Lauluja värittävät upeat tausta-animaatiot ja vauhdikkaat tanssit. Mimmit tanssittavat ja leikittävät myös yleisöä. Saa laulaa ja leikkiä mukana!
Mimmit on yksi Suomen tunnetuimmista lastenmusiikkiyhtyeistä. Mimmit ovat tehneet yli 1000 konserttia Suomessa ja ulkomailla ja julkaisseet kahdeksan levyä suomeksi ja kaksi ruotsiksi. Ystävyys-levy valittiin vuoden lastenlevyksi 2017. Yhteensä Mimmien levyt ovat saavuttaneet kolme Emma-ehdokkuutta. Mimmit- musiikkivideoita on katsottu Youtubessa yli 15 miljoonaa kertaa!
Esiintyjät:
Pauliina Lerche – laulu, harmonikka, kantele
Hannamari Vallila – laulu, melodika
Anssi Salminen – kitara, taustalaulu
LIPUT: 10 € (perhelippu samassa taloudessa asuvilta 35 €)
HINTA S-ETUKORTILLA: 8 € (perhelippu 30 €)
Kahvio on kiinni tiistaina 24.9.
Tapahtuman järjestää Mikkelin kaupunginorkesteri, yhteystiedot täältä

Tuure Kilpeläinen- PARTYTUURE!
2024-09-27 19:00
PARTYTUURE!
Tuure Kilpeläisen laulujen juhlaa!
Tuplaplatinaa, platinaa ja kultaa uransa aikana myynyt Tuure Kilpeläinen jatkaa pitkää laulaja-lauluntekijä taivaltaan, joka huipentuu vuoden 2024 yhteisesiintymisiin sinfoniaorkestereiden kanssa.
Luvassa on ainutlaatuisia esiintymisiä useamman kaupunginorkesterin kanssa. Syyskuussa alkavien esiintymisten aikana Tuure vierailee Kuopiossa, Kuhmossa, Jyväskylässä, Mikkelissä, Kotkassa, Kuusankoskella ja Lappeenrannassa. Konsertin kappaleet koostuvat mm. Kaihon karavaanin hiteistä sekä Tuuren uusimman levyn kappaleista. Konsertissa kuullaan noin viidentoista kappaleen kirjo Tuuren laajasta tuotannosta sovitettuna isolle orkesterille. Tuuren laulaja-lauluntekijä profiili yhdistettynä kaupunginorkestereiden laajaan äänimaisemaan saa kappaleet nousemaan aivan uusiin tunnetiloihin. Yhdessä näistä elementeistä syntyy suurta tunnetta ja aivan uudenlaisia elämyksiä.
Tuure on saanut tunnustusta urastaan monesta suunnasta EMMA patsaiden myötä. Viimeisimpänä Iskelmä-Finlandia palkinto 2023. Konserteissa ovat mukana myös hänen oma yhtyeensä Ansku Mellanen (basso, kitara, laulu), Julius Sihvonen (koskettimet, laulu) ja Eliel Viitanen (rummut).
Sovituksia ovat kirjoittaneet alansa parhaat nuoret tekijät, kuten Sampo Kasurinen, Anssi Växby, Sami Pitkämö, Antti Rissanen ja Marzi Nyman.
Kapellimestarina toimii Antti Rissanen, jolla on vahva kokemus kaikkien ko. orkestereiden kanssa.
Tuure summaa omia tuntemuksia näin: ”Yhteistyö ison orkesterin kanssa on minulle uutta, ja niinpä nämä konsertit ovat suuri askel tuntemattomaan. Odotan jännityksellä, mutta erittäin suurella innolla tulevia keikkoja yhdessä Antti Rissasen ja suomalaisten huippuorkestereiden kanssa.
Haluamme toteuttaa tämän kaiken kunnianhimoisesti.
Annoin suuresti arvostamillemme sovittajille vapaat kädet ja Antti Rissaselle täydet valtuudet toimia taiteellisena johtajana. Halusimme pistää itsemme likoon niin, että sovituksiin tulisi jotain uutta ja suurta, kappaleen perusajatuksen pysyessä uskollisena alkuperäiselle.
Ohjelmisto on mietitty hyvin tarkkaan. Luonnollisesti mukana on tunnetuimpia kappaleitani, mutta myös helmiä, joita en ole esittänyt vuosiin.”
Konserttien taiteellinen johtaja Antti Rissanen puolestaan kommentoi: ”Tuuren kappaleet ovat vahvoja, perinteiseen käsityöhön nojaavia pop kappaleita, jotka tarjoavat sovittajalle runsaasti mahdollisuuksia käyttää orkesterin väripalettia, mutta kappaleet silti aina soittavat kuin itse itseään”.
Peruslippu 39,50 €
S-etulippu 36,50 €

Laura Närhi - MÄ ELÄN 2024 / PERUTTU!
2024-09-28 19:00
Laura Närhen Mikkelin 28.9.2024 konsertti on peruttu.
Voitte hakea lippurahojenne palautusta alla olevasta linkistä 30.8.2024 mennessä:
https://web.lippu.fi/palautus/
Lisätiedot: www.lippu.fi/palautus

Tapahtuma siirtyy. Uusi ajankohta on 28.09.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 31.5.2024 mennessä.

Moninkertaista platinaa myynyt Laura Närhi palaa pitkän esiintymistauon jälkeen lavoille. Koskettavista hiteistään tunnettu artisti tuo sanomarikkaat kappaleensa yleisön kuultavaksi intiimimmässä muodossa, tunnelmallisten konserttisalien äärelle. ”Mä elän 2024” -niminen kiertue on Närhen ensimmäinen pandemiasyksynä 2020 ilmestyneen ”Vastavoimat”-albumin jälkeen. Rakastettujen menestysbiisien lisäksi keikoilla saatetaan päästä todistamaan myös uusia yllätyksiä.
”Viime vuodet on elelty ja kirjoitettu lauluja. Olen kirjoittanut niin pitkään uutta materiaalia, että nyt haluan lähteä kohtaamaan yleisön pitkästä aikaa”, Laura Närhi fiilistelee.
Laulajan ura käynnistyi jo vuosituhannen vaihteessa Kemopetrol-yhtyeen solistina. Bändin taivalta on seurannut suomenkielinen sooloura, joka on tarjonnut samaistuttavia isojen tunteiden biisejä kuten Tämä on totta, Mä annan sut pois, Siskoni ja Supersankari.
Peruslippu 34,50 €
S-etu 29,50 €

Petrus Schroderus: Rakkauden Voima / UUSI AJANKOHTA
2024-09-29 16:00 - 19:00
Petrus Schroderuksen Rakkauden Voima -konserttikiertue siirtyy syksyyn 2024. Uusi päivämäärä Mikaelissa on su 29.9.2024 klo 16. Edelliset ajankohdat 5.10.2023 ja 10.3.2024.
Aikaisemmille ajankohdille ostetut liput käyvät sellaisenaan uutena ajankohtana.
Mikäli uusi ajankohta ei sovi sinulle, voit palauttaa lipun 31.12.2023 mennessä linkin kautta: https://web.lippu.fi/palautus

Petrus Schroderus, tenori
RNO Ensemble
Aarno Cronvall, juontaja
Tenori Petrus Schroderuksen ura on kulkenut poliisista oopperalaulajaksi, oopperalaulajasta poliisiksi, poliisista klassisen viihteen ainutlaatuiseksi tulkitsijaksi. Matkan varrella, niin työssä kuin henkilökohtaisessa elämässä on ollut nousuja ja laskuja. Vaikeuksista noustessa on keskeistä ollut sisu, usko, toivo ja rakkaus. Ja näistä suurin on rakkaus. Rakkauden Voima -konsertti kertoo musiikin keinoin tarinaa parantavasta, vahvistavasta rakkaudesta, josta syntyvän voiman avulla suurimmatkin haasteet voitetaan.
Konsertissa kuullaan suomalaisia ja kansainvälisiä rakkausklassikkoja, ajankohtaisia ukrainalaisia kansanlauluja, Petrukselle sävellettyä uutta musiikkia sekä tietenkin italialaisia helmiä. Tämän upean konsertin orkesterina on Riku Niemen johtama RNO Ensemble. Konsertin juontaa legendaarinen Aarno Cronvall.
Poliisista oopperalaulajaksi, oopperalaulajasta poliisiksi, poliisista ilmiöksi!
Oululaisen poliisin Petrus Schroderuksen ura oopperalaulajana alkoi varsinaisesti Timo Mustakallio-laulukilpailun voitosta Savonlinnan Oopperajuhlilla kesällä 2004. Kiinnitys Suomen kansallisoopperaan toi seuraavien vuosien aikana hänelle useiden oopperateosten päärooleja. Petrus esiintyi myös Savonlinnan oopperajuhlien produktioissa sekä konserttisolistina eri puolilla maailmaa.
Vuonna 2012 Petrus palasi kotikaupunkiinsa Ouluun poliisin tehtäviin, mutta laulamisen kipinä ei sammunut. Nyt vuosia myöhemmin, Petruksen musiikin painopiste on muuttunut oopperasta ikivihreiden klassikoiden, slaavilaisten romanssien ja italialaisen musiikin, lähinnä napolilaislaulujen suuntaan. Yhä suuremmassa osassa ovat myös uudet, Petrukselle sävelletyt kappaleet.
Petruksen musiikkivideot ovat herättäneet suuren kiinnostuksen maailmalla. Merkittävimpänä Rakasta sinua elämä, jonka katselukertojen määrä Youtubessa lähentelee jo 4 miljoonaa ja Tik Tok:ssa on ylittänyt jo 14 miljoonaa katsojakertaa.
Petrus on pitänyt useita konsertteja Ukrainan kansan tukemiseksi ja julkaissut ukrainalaista musiikkia. Nich yaka misyachna – kansanlaulu on saavuttanut jo yli 2 miljoonaa katsojakertaa Youtubessa.
Maaliskuussa 2023 Petruksen ensimmäinen albumi (cd) Laulan sun iltasi tähtihin saavutti kultalevyn rajapyykin, 10 000 myytyä täysihintaista levyä. Helmikuussa 2023 julkaistu uusin albumi Rakkauden Voima on myynyt vajaassa kuukaudessa yli 5000kpl.
Poliisin työstä Petrus luopui kesällä 2022 keskittyäkseen täysin laulajan uraan. Suosio on räjähtänyt! On syntynyt ilmiö, Petrus Schroderus.
Konsertin kesto väliaikoineen n. 2h.
Liput:
Peruslippu: 39,00€
Opiskelija: 28,00€
Lapsi: 18,00€ (4-15v)
Ryhmä: 37,00€ (min. 10kpl)
Konsertin tuottaa HeartBrain Oy

MIKKELIN KAUPUNGINORKESTERI – PUCCINI, PUCCINI, PUCCINI
2024-10-03 18:00
Massimo Lambertini, kapellimestari
Francesca Micarelli, sopraano
Lähes kaikki ovat kuulleet italialaisen Giacomo Puccinin musiikkia, vaikka eivät sitä tietäisikään. Niin paljon hänen ooppera-aariansa ovat soineet vaikkapa mainoksissa tai televisio-ohjelmissa. Puccinin musiikkisuvun tunnetuin vesa sävelsi toki muutakin kuin vain oopperaa ja tässä konsertissa pääsemme tutustumaan hänen yksinlaulu- ja jousiorkesterituotantoonsa.
Italialainen kapellimestari Massimo Lambertini on tuttu vieras mikkeliläisille vuosien takaa. Hän on vieraillut Mikaelissa kaupunginorkesterin puikoissa sekä oopperatuotannoissa ennenkin. Tätä konserttia varten Lambertini on sovittanut Puccinin yksinlauluja jousiorkesterin ja sopraanon esitettäviksi. Aivan uutta on siis luvassa.
Sopraanosolistina esiintyy Francesca Micarelli, joka on tehnyt isoja rooleja eri oopperataloissa ml. maailmankuulu La Scala. Onpa hänet nähty aikanaan Mikaelissakin Don Pasquale -oopperan Norinan roolissa. Lukuisten oopperaroolien lisäksi hän on esiintynyt myös orkesterien solistina ja menestynyt kansainvälisissä kilpailuissa.
Laulujen lisäksi konsertissa kuullaan Puccinin iki-ihania jousiorkesteriteoksia. Aitoa italialaista tunnelmaa on siis tarjolla pimenevään syksyyn.
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
Tapahtuman järjestää Mikkelin kaupunginorkesteri, yhteystiedot täältä

Jannika B / peruttu!
2024-10-04 19:00
Tapahtuma on peruttu. Liput voi palauttaa osoitteessa https://web.lippu.fi/palautus 30.9.2024 mennessä.

Tapahtuma 5.4.2024 siirtyy. Uusi ajankohta on 04.10.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 30.4.2024 mennessä.
Jannika B on viihtynyt kotimaisen pop-tantereen parrasvaloissa jo reilun kymmenen vuoden ajan. Ponnekkaista kulta- ja platinahiteistään tunnetun artistin tuorein pitkäsoitto Tetris striimasi kultaa jo ennen julkaisuaan! Tanssittava, 80-luvun musiikista inspiroitunut Tetris-albumi sekä samaa nimeä kantava kiertue tuovat energisen ja näyttävän lavashown Jannika B:n keikoille.
Tänä vuonna livesetissä yleisön hurmaavat niin tutut kuin uudemmat hitit, kuten platinarajan ylittänyt Spotify-bängeri Mania, TikTok-suosikiksi noussut kultasingle Paras osa sekä voimaannuttava Beyoncé. Universal Musicille kiinnitetty määrätietoinen monilahjakkuus starttaa Tetris-kiertueensa 23.2.2024 – älä missaa tätä!
Konsertin kesto 60min, ei väliaikaa
Liput 34,50€

Pete Parkkonen: Yksin-kiertue
2024-10-10 19:00
Pete Parkkosen Yksin -kiertueella uppoudutaan biisien tarinoihin ja syntyperiin. ”Yksin lavalla ollessa on vain minä ja mun biisit. Yleisöllä on mahdollisuus päästä kokemaan lähempää yhteys mun ja musiikin välillä”. Läsnäolo kulkee kiertueen vahvana teemana.
Konsertin kesto on noin 75min, ei väliaikaa.
Liput 32,00 €

Antti Ketonen – Rakkauden arvoinen
2024-10-11 19:00
Suomalaisen iskelmäpopin karismaattisin esiintyjä Antti Ketonen nähdään tulevana syksynä uransa ensimmäisellä konserttisalikiertueella! Rakkauden arvoinen -nimellä kulkeva rundi saapuu myös Mikkelin Mikaeliin 11.10.2024.
Isoista rakkauslauluistaan tunnettu Antti Ketonen on viime vuosien aikana pystyttänyt yhtyeensä kanssa bileet niin festareille, klubeille kuin merten aalloillekin. Kiihkeistä keikoistaan kehuttu livekokoonpano nousee tulevana syksynä lavoille poikkeuksellisemmassa ympäristössä eli tunnelmallisissa konserttisaleissa. Näissä illoissa show ei rakennu pelkästään tuoreimpien hittien ja rakastettujen suosikkien esittämiseen, vaan myös esittäjänsä jakamiin tarinoihin kappaleiden takaa.
– Oon aivan liekeissä ensimmäisistä omista konserteistani! Keikkoja on toki tehty vuosikausia, muttei koskaan tällaisia kuin tulevana syksynä. Tämä ei ole vain yksi konserttisalikiertue muiden joukossa, vaan ennemminkin matka sydämeen ja sielun syvyyksiin. Toivotankin teidät kaikki lämpimästi tervetulleiksi unohtumattomiin iltoihin täynnä musiikkia ja tarinoita, Ketonen kuuluttaa.
Universal Musicille levyttävä Antti Ketonen oli perustamassa vuosituhannen taitteessa huippusuosittua Neljänsuora-yhtyettä, jonka jälkeen soolouran vuoro koitti 2017. Heti ensimmäinen single Olisitpa sylissäni muodostui tuplaplatinarajan rikkoneeksi jättiläismäiseksi radiohitiksi. TV-kasvonakin tunnettu Ketonen on julkaissut kaksi sooloalbumia ja valmistunut siinä sivussa Kööpenhaminan arvostetusta Complete Vocal Institutesta.
Konsertin kesto noin 90min, ei väliaikaa
Liput 32,50 €

Yona: Eden-levynjulkaisukiertue
2024-10-12 19:00
Yona julkaisee yhdeksännen sooloalbuminsa ja lähtee mittavalle konserttisalikiertueelle Laulaja- ja lauluntekijä Yona julkaisee syksyllä yhdeksännen studioalbuminsa ja suuntaa levynjulkaisukiertueella konserttisaleihin ympäri Suomen. Eden-nimeä kantava albumi julkaistaan 20. syyskuuta ja kiertue starttaa lokakuussa.
”Eden kertoo sisäisestä turvapaikasta, kaiken läpäisevästä rakkaudesta ja irtipäästämisestä. Levy on tehty yhdessä tuottaja Mauri Syrjälän, sekä mun rakkaan yhtyeeni kanssa. Eden on Yonan soinnille tutusti orgaaninen, mutta aikaisemmista levyistä poiketen konemusavaikutteisempi, biitimpi ja mystisempi”, Yona kertoo tulevasta levystä.
Julkaisukiertueen keikat ovat kaksiosaisia. Uuden levyn lisäksi konserteissa tullaan kuulemaan myös useita rakastetuimpia kappaleita Yonan aikaisemmilta levyiltä.
”Meidän jokainen keikka on uniikki ja annamme aina kaikkemme musiikille. Odotan suurella jännityksellä ja innolla, että pääsemme sukeltamaan yhdessä Edeniin”, Yona fiilistelee kiertuetta.
Yona tunnetaan ennakkoluulottomasta ja uniikista tavastaan yhdistellä taiteessaan eri musiikkigenrejä. Yonan kappaleille on ominaista henkilökohtainen ote, vahva tunnelataus ja elokuvalliset mittasuhteet. Artisti palkittiin edellisestä albumistaan Uni johon herään Kriitikoiden valinta -Emmalla ja Teosto-palkinnolla.
Yonan ilmaisuvoimaisessa yhtyeessä soittavat Juhani Grönroos (kitara), Juho Kanervo (sello), Antti Kujanpää (koskettimet), Tuomas Timonen (rummut), Antti Kivimäki (basso), Paavo Malmberg (ääni) sekä Jaakko Peltonen (valot).
Liput 39,90 €

MIKKELIN KAUPUNGINORKESTERI – HUIKEA HARMONIKKA
2024-10-16 18:00
Erkki Lasonpalo, kapellimestari
Janne Valkeajoki, harmonikka
Kalervo Tuukkanen: Romanttisia tuokioita
Kalevi Aho: Sonata Concertante
Jean Sibelius: Voces Intimae (sov. Pekka Helasvuo)
Jean Sibelius: Presto
Jean Sibelius on kansainvälisesti tunnetuin ja esitetyin säveltäjämme kautta aikain. Nykysäveltäjistämme sitä on Kalevi Aho, jonka konsertot soivat ympäri maailman ja levytyksiä julkaistaan kiivaaseen tahtiin. Kalervo Tuukkanen on voittanut hopeaa Lontoon kesäolympialaisten 1948 taidelajien yksin- ja kuoromusiikin sarjassa. Tämän konsertin säveltäjien CV:itä kyllä kehtaa esitellä ja komeaa on myös heidän kirjoittamansa musiikki, josta saamme nauttia pääkapellimestarimme Erkki Lasonpalon johdolla.
Tässä konsertissa kuulemme hienon kattauksen kotimaista jousiorkesterimusiikkia Mikkelin kaupunginorkesterin esittämänä. Mikkelissä syntyneen Kalervo Tuukkasen Romanttiset tuokiot vievät meidät matkalle suomalaisen miehen ajatuksiin romanssin suloisessa puristuksessa. Kalevi Ahon taiturillinen Sonata Concertante on intensiteetiltään ja virtuositeetiltaan hengästyttävä kokonaisuus, jossa energinen solisti Janne Valkeajoen taituruus pääsee todella esiin. Mikkelin kaupunginorkesteri on kantaesittänyt ja levyttänyt teoksen.
Sibeliuksen Voces Intimae – Sisäisiä ääniä tarjoilee myös kurkistuksen suomalaiseen sielunmaisemaan. Sibelius ei koskaan avannut alun perin jousikvartetille sävelletyn teoksen nimen taustoja, joten musiikki puhukoon puolestaan. Teoksesta kuullaan Pekka Helasvuon sovitus jousiorkesterille.
Myös Sibeliuksen Presto on alun perin osa varhaista jousikvartettoa. Sibelius irroitti Jousikvarteton B-duuri kolmannen osan Scherzo omaksi teoksekseen ja kirjoitti sen jousiorkesterille. Teos on nuoren Sibeliuksen taidonnäyte ja antaa jo lupauksen säveltäjän orastavasta poikkeuksellisuudesta. Teknisesti haastava Presto on todellinen jousiorkesterimusiikin herkkupala.
LIPUT (Mikaelin konsertti): 27 € / 25 € / 10 €
HINTA S-ETUKORTILLA: 24 € / 22 € / 8 €
Tapahtuman järjestää Mikkelin kaupunginorkesteri, yhteystiedot täältä

Antti Railio – Haaveista hulluuteen -konserttisalikiertue 2024
2024-10-17 19:00
Antti Railio juhlistaa uutta ”Haaveista hulluuteen” -albumia mittavalla konserttisalikiertueella!
Parhaillaan neljättä, 27. syyskuuta julkaistavaa ”Haaveista hulluuteen” -nimistä albumiaan viimeistelevä Antti Railio juhlistaa levyn julkaisua mittavalla, samannimisellä konserttisalikiertueella. Kiertue käynnistyy 9. lokakuuta Kokkolasta ja päättyy 26. lokakuuta Pieksämäelle.
Kaksi tuntia kestävässä konsertissa kuullaan ennen kaikkea Antin tulevan albumin kappaleita, mutta myös vanhempia hittejä hänen uransa varrelta. Kokoonpanoon Antti on kerännyt vanhoja luottomuusikoitaan.
”Aivan mahtavaa päästä tällä upealla kokoonpanolla liikenteeseen! Se kiteyttää jotenkin myös konsertin sisällön, sillä kiertueen kokoonpano koostuu vanhoista ja nykyisistä bändien jäsenistä. Rummuissa mahtavaakin mahtavampi Mirka ’Leka’ Rantanen ja koskettimissa ensimmäisen soololevyni aikaisen kokoonpanoni kosketintaiteilija Timo Pudas, joiden molempien kanssa olen saanut kiertää myös Raskasta Joulua- sekä Raskasta Iskelmää-kollektiiveissa. Kitarassa tuttuun tapaan oikea käteni tuottaja kitaristi JC Halttunen”, Antti kertoo ja jatkaa: ”Alataajuuksista ja kenties muistakin instrumenteista vastaa vertaansa vailla oleva maailmanluokan multi-instrumentalisti Olli Rantala, joka on myös aikaisemman kokoonpanoni sekä nykyisen kokoonpanoni virallinen jäsen.”
”Soittajien taso on sellainen, että emme halua kahlita elävää musiikkia vaan olemme päättäneet pitää yhdessä musiikin juhlaa yllä jokaisessa konsertissa, ja yllätyksiltä emme varmasti pääse näin välttymään”, Antti toteaa.
Konsertin kesto 2h sisältäen 30min väliajan. Konsertteihin ei ole ikärajaa.
Liput ennakkoon: 39,90 €
Liput ovelta, mikäli jäljellä: 45 €

The World Famous Glenn Miller Orchestra
2024-10-18 19:00
Glenn Millerin musiikki soi ympäri maailmaa vielä 80 vuotta hänen kuolemansa jälkeen. Tällä konsertilla kunnioitetaan yhtä big band -kauden legendaa ja orkesterin perustajaa.
Glenn Miller täyttäisi 1.3.2024 120 vuotta. Yhtenäisenä punaisena lankana läpi konsertin orkesterinjohtaja Jan Slottenäs kertoo kappaleiden välissä Glenn Millerin elämästä. Miller lanseerasi aikanaan vain 4 vuodessa 23 niin kutsuttua ”ykköshittiä” – siis enemmän kuin Elvis tai Beatles. Glenn Miller Orchestraa pidetään ainutlaatuisen soundinsa ansiosta yhtenä menestyneimmistä big bandeista kautta aikojen.
Glenn Miller Orchestra Scandinavia perustettiin vuonna 2010 Glenn Miller Productions, Inc.:n lisenssillä. Pasuunasoittaja Jan Slottenäsin johtaman orkesterin kotipaikka on Tukholma ja se kiertää säännöllisesti Ruotsissa, Norjassa, Tanskassa ja Suomessa. Orkesterissa soittaa useita nuorempia muusikoita Ruotsin jazzeliitistä ja se tunnetaan yhtenä niistä kansainvälisesti lisensoiduista orkestereista, jotka soittavat Glenn Miller -nimellä.
Konsertin kesto noin 2h 45min, sis. väliajan.
Liput:
Peruslippu 62,00 €
Ryhmät min 15 hlöä: 50,00 €

Mamba – 40 Vaaran vuotta
2024-10-19 19:00
Tero Vaaran luotsaama Mamba-yhtye juhlii 40-vuotista taivaltaan Mikaelissa! Lauantai-ilta, Mitä yhdestä särkyneestä sydämestä, Valokuvia, Vielä on kesää jäljellä… Tero Vaaran säveltäjäkynän jälki on vahva ja vaikuttava. Konsertissa porirock-ilmiö, kupletin juonet ja laulujen aiheet saavat selityksensä, romanttisten säkeiden alkemiaa unohtamatta.
Porin Isosannanpuistokadun soittokämpältä on tehty pitkä taival, jota yhtye nyt ilolla juhlii!
Konsertin kesto 2 tuntia, sisältää väliajan.
Liput 40,00 €

Petri Laaksonen - Täällä Pohjantähden alla / PERUTTU
2024-10-24 19:00 - 19:30
Petri Laaksonen – Täällä Pohjantähden alla -tilaisuus on valitettavasti peruttu.
Voitte hakea lippurahojenne palautusta alla olevasta linkistä 30.10.2024 mennessä:
https://web.lippu.fi/palautus/

TÄÄLLÄ POHJANTÄHDEN ALLA – PETRI LAAKSONEN
Legendaariset laulut
Vuosi 2024 on laulaja-säveltäjä-lauluntekijä Petri Laaksosen juhlavuosi – ensimmäisestä levystä Täällä Pohjantähden alla (1994) tulee kuluneeksi 30 vuotta. Lokakuun juhlakiertue tuo saleihin tuttuja lauluja esim. Täällä Pohjantähden alla, Eläköön elämä, Sata salamaa, Kaikkea hyvää, Oot voimani mun, Timanttia…
Petri Laaksosen musiikista on muovautunut vahvaa perintöä, joka elää ja hengittää suomalaisessa kulttuurissa. Lauluihin kiinnittyy niin sydän kuin sielukin. Petri on tehnyt yhteistyötä monien tunnettujen suomalaisten artistien ja kuorojen kanssa. Panos suomalaiseen musiikkiin on merkittävä ja työ on palkittu useilla musiikkialan palkinnoilla.
Petri Laaksonen on julkaissut neljätoista soololevyä, joista viimeisin, Timanttia, julkaistiin syksyllä 2022. Monet hänen levyistään on palkittu kullalla tai platinalla.
Kesto n. 2 h 30 min, sisältää väliajan.
Liput:
Peruslippu 44,10 €
Ryhmä min 10 hlöä: 40,10 €

The Miracle - A Night With QUEEN
2024-10-26 19:00
Queen-tribuuttiyhtye The Miracle – A Night With Queenin ”Live at Rainbow 1974” -kiertue saapuu Mikkeliin!
Jo useamman vuoden ajan ympäri Suomen QUEENin musiikin ilosanomaa levittänyt “The Miracle – A Night With Queen” -musiikkishow palaa lavoille “Live At Rainbow 1974”-kiertueen kanssa syksyllä 2024!
Keikoilla kuullaan musiikkia koko QUEEN-yhtyeen uran ajalta, mutta tällä kiertueella keskitytään erityisesti vuoteen 1974, jolloin aito ja alkuperäinen QUEEN esiintyi Suomessakin kolmannen studiolevynsä kiertueella ensimmäisen ja ainoan kerran.
“Live At Rainbow 1974” on yksi QUEENIN legendaarisia keikkataltiointeja tuolta samalta kiertueelta ja se täyttää kunnioitettavat 50 vuotta tänä vuonna. QUEENIN alkuaikojen konserteissa esitettiin esimerkiksi yhtyeen tuoreita hittejä: “Killer Queen”, “Seven Seas of Rhye” ja “Keep Yourself Alive”. The Miracle – A Night With Queenin konserteissa tullaankin kuulemaan legendaarisia kappaleita yhtyeen alkuajoilta ja teatraaliselta 1970-luvulta.
Queenin “Works” -albumi vuodelta 1984 juhlii myös pyöreitä 40-vuotisjuhliaan. Muistelemme konsertissa myös tuota legendaarista levyä, jolta löytyy useampikin tunnettu hitti: “Radio Ga Ga”, “Hammer to Fall” , “It’s a Hard Life” ja “I Want to Break Free”. Mukana ovat tietenkin muutkin tunnetut Queen-hitit!
Kokonaisvaltaisiksi audiovisuaalisiksi elämyksiksi rakennetut show’t kuljettavat katsojan läpi Queen-yhtyeen ja Freddie Mercuryn historian. The Miracle -yhtye koostuu kokeneista, yli 10 vuotta Queen-tribuuteissa soittaneista muusikoista, jotka ovat tällä kokoonpanolla tehneet useamman konserttisalikiertueen ympäri Suomea ja täyttäneet muun muassa Helsingin Casinon toistuvasti. Yhtyeen keulilla nähdään nyt ensi kertaa Viljami Holopainen, joka on tullut alunperin tunnetuksi Arion-yhtyeen ja Uuden Musiikin kilpailun kautta.
“Sunnuntai 31. maaliskuuta 1974 on maamerkkipäivä rock-musiikin historiassa. Silloin QUEEN esiintyi ensimmästä kertaa legendaarisella Lontoon The Rainbow’lla uutena, nousevan yhtyeenä. Harvat tähän ikoniseen esitykseen saapuneet olisivat voineet ennustaa, että heistä tulee kiistatta maailman paras ja menestynein rockyhtye, vaikka monet muut ovat saattaneet epäillä sitä jo tämän upean esityksen jälkeen.
Sheer Heart Attack -albumin julkaisun jälkimainingeissa koettu keikka räväytti lavalle yhtyeen, joka on juuri löytänyt itsensä. Hardrockin, kabareen ja kokeellisen ilmaisun liitto hehkuu kekseliäisyyttä.”
The Miracle – A Night With Queen on musiikkishow, joka pitää sisällään Queenin merkittävimmät kappaleet yhdistettynä Freddie Mercuryn elämäntarinasta tuttuihin elementteihin.
Koe stadionkonsertin massiivisuus, herkemmät balladit, isot hitit, tunteisiin vetoavat hetket sekä musiikin ilosanoma. Kaikki tämä QUEEN-yhtyeen kappaleiden kautta kerrottuna!
Kansainväliset mitat täyttävä, täysin suomalaisin voimin tehty Queen – show on esiintynyt nyt useamman vuoden ajan maamme konserttisaleissa, kymmeniä kertoja loppuunmyydyllä Helsingin Casinolla, ympäri Suomen ”show and dinner” – konseptin alla ja klubikeikoilla esimerkiksi QUEEN -yhtyeen jatkoilla.
Viljami Holopainen – laulu (Freddie Mercury)
Leo Kaukomies – kitara
Tuomas Heikkinen – kitara
Mikko Patama – koskettimet, laulu
Heikki Venhola – basso
Eero Kaukomies – rummut, laulu
Mari Multanen – laulu, koskettimet
Tulevat keikkapäivämäärät ja paikkakunnat nähtävissä osoitteessa: queentribuutti.fi ja facebook-sivuillamme.
Konsertin kesto 2h 30min, sisältää väliajan.
Liput 38,50 €

Kirjanmerkit 2024 – Rakkaudesta kirjallisuuteen
2024-11-05 18:30
Kirjailijoihin muutos: Hannu Väisänen jää valitettavasti tapahtumasta pois. Hänen tilalle tulee Seppo Hentilä (haastateltavana illan aikana) ja Marjaliisa Hentilä.
Kirjanmerkit – Rakkaudesta kirjallisuuteen -ilta tulee jälleen!
Mukana suomalaisia eturivin kirjailijoita
Antti Heikkinen: Rautavaara, WSOY
Heidi Köngäs; Tango Frisk, Otava
Tuire Malmstedt: Luusaari; Aula&Co
Miika Nousiainen; Ratakierros, Otava
Seppo Hentilä ja Marjaliisa Hentilä, Oikeusvaltion etuvartiossa – Ester ja Kaarlo Juho Ståhlberg 1925-1952, Siltala
Irene Zidan; Isäni appelsiinikukkien maasta, WSOY
Illan aikana kirjailijat kertovat uutuuskirjoistaan ja niiden syntyvaiheista. Iltaa isännöi Erkki Liikanen.
Kirjakauppa palvelee Mikaelissa klo 17 alkaen, tauolla ja tilaisuuden jälkeen. Kirjailijat ovat tavattavissa illan aikana.
Tässäpä siis oiva tilaisuus ostaa kirjailijan signeeraama teos ikiomaksi ja vaikkapa lahjaksi pukinkonttiin!
Ohjelman kesto noin 2,5 tuntia sisältäen väliajan.
Liput 18,50 €
Tilaisuuden järjestää Mikkelin Mikaeli ja Suomalainen kirjakauppa.
